|  |  |
| --- | --- |
|  |  |
|  | |
| **KAUNO MIESTO SAVIVALDYBĖS ADMINISTRACIJOS DIREKTORIUS** | |
| **ĮSAKYMAS** | |
| **DĖL DAUGIABUČIŲ NAMŲ GINTARIŠKIŲ G. 14 IR KALNIEČIŲ G. 196 BENDROJO NAUDOJIMO OBJEKTŲ ADMINISTRATORIAUS SKYRIMO** | |
| 2017 m. sausio 5 d. Nr. A-26 | |
| Kaunas | |

Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 punktu, Lietuvos Respublikos civilinio kodekso 4.84 ir 4.85 straipsniais, Bendrojo naudojimo objektų administratoriaus atrankos ir skyrimo tvarkos aprašo, patvirtinto Lietuvos Respublikos Vyriausybės 2013 m. birželio 20 d. nutarimu Nr. 567 ,,Dėl Bendrojo naudojimo objektų administratoriaus atrankos ir skyrimo tvarkos aprašo patvirtinimo“, 19, 20 ir 21 punktais, Kauno miesto savivaldybės administracijos direktoriaus 2014 m. birželio 19 d. įsakymu Nr. A-1730 „Dėl UAB Kauno komunalinio ir butų ūkio įrašymo į Asmenų, pretenduojančių teikti daugiabučių namų bendrojo naudojimo objektų administravimo paslaugas Kauno miesto savivaldybės teritorijoje, sąrašą“ ir atsižvelgdamas į Kauno miesto savivaldybės administracijos direktoriaus 2016 m. gegužės 26 d. įsakymą Nr. A-1551 ,,Dėl įgaliojimų suteikimo Kauno miesto savivaldybės administracijos direktoriaus pavaduotojui Romaldui Rabačiui“, Butų ir kitų patalpų savininkų Gintariškių g. 14 balsavimo raštu balsų skaičiavimo komisijos 2016 m. gruodžio 29 d. posėdžio protokolą Nr. 53-4-963, Butų ir kitų patalpų savininkų Kalniečių g. 196 balsavimo raštu balsų skaičiavimo komisijos 2016 m. gruodžio 29 d. posėdžio protokolą Nr. 53-4-955:

1. S k i r i u penkeriems metams UAB Kauno butų ūkį (buveinė Chemijos g. 18, 51339 Kaunas, įmonės kodas 132532496, duomenys kaupiami ir saugomi Juridinių asmenų registre, PVM mokėtojo kodas LT325324917) šių daugiabučių namų bendrojo naudojimo objektų administratore (toliau – administratorius):

1.1. Gintariškių g. 14 (namo naudingasis plotas – 274,99 kv. m, gyvenamosios paskirties patalpų skaičius – 8, negyvenamosios paskirties patalpų skaičius – 1);

1.2. Kalniečių g. 196 (namo naudingasis plotas – 2199,81 kv. m, gyvenamosios paskirties patalpų skaičius – 72).

2. N u s t a t a u, kad:

2.1. daugiabučio namo Gintariškių g. 14 bendrojo naudojimo objektų administravimo tarifas – 0,0261 Eur už 1 kv. m (su PVM);

2.2. daugiabučio namo Kalniečių g. 196 bendrojo naudojimo objektų administravimo tarifas – 0,0232 Eur už 1 kv. m (su PVM);

2.3. administratoriaus įgaliojimai pasibaigia suėjus 1 punkte nurodytam terminui arba Lietuvos Respublikos civilinio kodekso 4.84 straipsnio 10 dalyje nustatytais atvejais.

3. Šis įsakymas gali būti skundžiamas Lietuvos Respublikos administracinių bylų teisenos įstatymo ar Lietuvos Respublikos civilinio proceso kodekso nustatyta tvarka.

|  |  |  |
| --- | --- | --- |
| Administracijos direktoriaus pavaduotojas, įgaliotas administracijos direktoriaus |  | Romaldas Rabačius |